Aleksandr Karavayev: “Minsk qrupu artıq dağılıb”
Ekspertin fikrincə, Azərbaycan və Ermənistan nazirlərinin görüşü daha çox Moskvaya lazım idi
Bu gün Bişkekdə Rusiyanıntəşəbbüsü ilə Azərbaycan, Ermənistan və Rusiya Xarici İşlər nazirlərinın görüşüolub. Nazirlər Dağlıq Qarabağ münaqişəsinin həlli yollarını müzakirə ediblər.Müstəqil Dövlətlər Birliyinın sammiti çərçivəsində keçirilən görüşüntəfərrüatları barədə heç bir məlumat verilmir. Bundan iki həftə əvvəlAzərbaycan və Ermənistanın xarici işlər nazirləri Nyu Yorkda BMT sammitiçərçivəsində Türkiyənin vasitəçiliyi ilə görüşmüşdülər. Hazırkı Bişkek sammitiisə Qafqazdakı müharibədən sonra ilk MDB toplantısıdır və bir çox görüşqabağışərhlərə görə, bu mövzu sammitin əsas müzakirə obyektlərindən olmalıydı. Ancaq nə sammitin rəsmi nəticələrində, nə dəAzərbaycan, Ermənistan və Rusiya xarici işlər nazirlərinın birgə görüşü iləbağlı məlumatlarda bu məsələdən bəhs edilmir və ehtimallara görə, bu, MDBölkələri arasında fikir birliyinin olmaması ilə əlaqədardır. Moskvalıekspert professor Aleksandr Karavayevə görə, Rusiya Qafqazda separatçıbölgələrin tanınmasına nail olmasa da, burada yeni status-kvonun müəyyən mənadaqəbuluna nail olub. İndi isə Moskva yeni status-kvoyla MDB ölkələrini də barışdırmaq istəyir. Buölkələrin əksəriyyəti isə, məsələn Azərbaycan, Moldova və digərləri RusiyanınQafqazda yeni qaydalarını məhz ərazilərindəki münaqişələrə görə qəbul etmirlər.Beləliklə də Bişkekdə Rusiyanın vasitəçiliyi ilə Azərbaycan və Ermənistanınxarici işlər nazirlərinin görüşü, ekspertə görə, daha çox Moskvaya lazım idi: “Son hadisələrə nəzər saldıqda, Qarabağ nizamlamasıilə bağlı keçirilən ikitərəfli və üçtərəfli görüşlər daha çox nüfuz yarışınabənzəyir. Əlbəttə, hər hansı yeni format özlüyündə yeni konyekturalar gətirir.Amma ümumilikdə nizamlama prosesində elə bir dəyişiklik baş verməyib. Konkretolaraq Rusiya nə dərəcədə problemin həllinə kömək edə bilib, bu sual mübahisəlivə qeyri-müəyyəndir”. Politoloq deyib ki, bütün hallarda nazirləringörüşləri müəyyən nikbinlik gətirir. Çünki hər halda, onlar bir-birininmövqeyini prezidentlərə məruzə edirlər. Amma danışıqların əvvəllər olduğu kimi,bir formatda deyil, müxtəlif formatlarda aparılması nizamlama prosesində bir nizamsızlıqdan xəbər verir. Bu isə sonillərdə tərəflər arasında əldə edilmiş nəticələri təhlükə altına salır. Bütün hallarda ekspertə görə, danışıqlarprosesini təhlil etmək üçün Azərbaycandakı prezident seçkilərini gözləməklazımdır: “Əgər prezident seçkisindən sonra Əliyev-Sərkisyangörüşlərini davam etdirmək mümkün olsa, o zaman müəyyən perspektivdən danışmaqolar. Yalnız ondan sonra deyə bilərik ki, hansısa yenilik var, ya yox”. Bununla yanaşı, Moskvalı ekspert deyir ki, əgər Rusiya ilə Türkiyənin Qarabağnizamlamasındakı vasitəçilini “Qafqaz evi”ndə birləşdirmək mümkün olsa, o zamandanışıqlara yeni nəfəs gələ bilər. ATƏT-in Minsk Qrupuna gəldikdə, cənab Karavayevdeyir ki, bu qrup artıq dağılıb:“Biz əvvəllər də Minsk Qrupundan prosesin həlliistiqamətində real iş görmədik. Prezidentlər görüşürdülər, amma nəticə olmurdu.Son illər bu qrup faktiki olaraq heç nə etmirdi. Nəticə yoxidi”. Ekspert deyir ki, indiMinsk Qrupu faktiki olaraq, Rusiya ilə Amerika arasındakı gərginliyin güdazınagedib.